Triomf en família
El Lleida aconsegueix una merescuda i curta victòria, surt del descens directe i deixa per primera vegada la porteria a zero || Tot just 500 espectadors i, dels 57 vetats pel club, 17 van presentar una reclamació
El Lleida Esportiu va aconseguir ahir una victòria davant de l’Atlètic Balears (1-0) tan important com urgent, després de veure’s antepenúltim a la classificació, i per primera vegada, després d’onze jornades, va aconseguir mantenir la porteria a zero. Aquest valuós triomf, que permet sortir els de Siviero dels llocs de descens directe, i el bon partit, en especial la primera part, que és la millor que han fet en tota la temporada, van quedar tacats pel divorci cada vegada més enquistat entre la directiva i les penyes. Amb prou feines es van donar cita al Camp d’Esports uns cinc-cents espectadors,